**Príloha č. 6 Zmluva o zabezpečení plnenia bezpečnostných opatrení a notifikačných povinností**

**(ďalej aj ako „zmluva“)**

podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov

**uzatvorená medzi**

1. **Kupujúci: Univerzitná nemocnica L. Pasteura Košice**

so sídlom: Rastislavova 43,041 01 Košice

v zastúpení: MUDr. Ľuboslav Beňa, PhD., MPH, riaditeľ

IČO: 00606707

DIČ: 2021141969

IČ DPH: SK2021141969

Zriadená Zriaďovacou listinou MZ SR č. 1842/1990 – A/I-2 zo dňa 18.12.1990

(ďalej len „Kupujúci“)

1. **Predávajúci: ..................................................................**

so sídlom: .........................................................

v zastúpení: .......................................................

IČO: .....................................

DIČ: .....................................

IČ DPH: ...............................

( ďalej len „ Predávajúci“)

(ďalej spolu ako „zmluvné strany“)

## Čl. I. Úvodné ustanovenia

* 1. Kupujúci je v zmysle Zákona č. 69/2018 Z. z. o kybernetickej bezpečnosti a o zmene a doplnení niektorých zákonov (ďalej len „**ZoKB**“) Prevádzkovateľom základnej služby. Predávajúci berie na vedomie, že uzatvára zmluvu s poskytovateľom kritickej základnej služby v zmysle § 18 ZoKB.
  2. Predávajúci uzatvára s Kupujúcim kúpnu zmluvu č. ....... (ďalej len „**hlavná zmluva“**), ktorej predmet priamo súvisí s dostupnosťou, dôvernosťou a integritou prevádzky sietí a informačných systémov Kupujúceho.
  3. Kupujúci je ako prevádzkovateľ základnej služby v zmysle § 19 ods. 2 ZoKB povinný pri výkone činnosti, ktorá priamo súvisí s dostupnosťou, dôvernosťou a integritou prevádzky sietí a informačných systémov Kupujúceho prostredníctvom tretej strany, uzatvoriť s treťou stranou – Predávajúcim zmluvu o zabezpečení plnenia bezpečnostných opatrení a notifikačných povinností podľa ZoKB počas celej doby výkonu tejto činnosti (ďalej aj ako **„bezpečnostná zmluva**“), ktorú týmto uzatvára.
  4. Predávajúci vyhlasuje, že disponuje technickým, technologickým a personálnym vybavením, ktoré je potrebné na plnenie požiadaviek vyplývajúcich z bezpečnostnej zmluvy, a že má zavedené úlohy, procesy, roly a technológie v organizačnej, personálnej a technickej oblasti, ktoré sú potrebné na napĺňanie cieľov tejto zmluvy.
  5. Predávajúci je povinný v zmysle zákona č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré Kupujúci pri svojej činnosti spracúva a s ktorými môže prísť Predávajúci, zamestnanci Predávajúceho a tretie osoby vo vzťahu k Predávajúcemu do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov Predávajúceho a všetky tretie osoby, ktoré v  mene Predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy Predávajúcim.
  6. Predávajúci prehlasuje, že spôsob a rozsah spracovania osobných údajov je v súlade so zákonom č. 18/2018 Z. z. o ochrane osobných údajov a  o  zmene a doplnení niektorých zákonov a je dodržaný princíp minimalizácie spracovania osobných údajov pre daný účel. Ak je možné rozsah spracovávaných osobných údajov ešte viac minimalizovať, je Predávajúci povinný daný proces okamžite zabezpečiť.
  7. Predávajúci sa zaväzuje informovať Kupujúceho o všetkých tretích stranách, ktorým majú byť poskytnuté informácie za účelom plnenia tejto zmluvy.
  8. Zrušenie bezpečnostnej zmluvy nemá vplyv na povinnosť Predávajúceho zachovávať mlčanlivosť a ochranu informácií.

## Čl. II. Predmet zmluvy

* 1. Predmetom tejto bezpečnostnej zmluvy (Prílohy č. 6 hlavnej zmluvy) je stanovenie základných podmienok a princípov spolupráce Zmluvných strán vrátane určenia práv a povinností Zmluvných strán pri plnení bezpečnostných opatrení, notifikačných povinností a súvisiacich náležitostí realizovaných v nadväznosti na hlavnú zmluvu, a to najmä určenie záväzku Predávajúceho ako tretej osoby zabezpečiť kybernetickú bezpečnosť dodávaných služieb pre prevádzkovaný informačný systém dodávaný Predávajúcim podľa hlavnej zmluvy.
  2. Bezpečnostné opatrenia a notifikačné povinnosti v rozsahu stanovenom v tejto bezpečnostnej zmluve sa Predávajúci zaväzuje plniť od okamihu nadobudnutia účinnosti hlavnej zmluvy až do skončenia účinnosti hlavnej zmluvy, s výnimkou tých povinností Predávajúceho, ktoré majú ostať v zmysle osobitných právnych predpisov platné a účinné i po skončení účinnosti hlavnej zmluvy.

## Čl. III. Obdobie trvania zmluvy

Táto bezpečnostná zmluva sa uzatvára na dobu platnosti a účinnosti hlavnej zmluvy.

## Čl. IV. Povinnosť Predávajúceho dodržiavať bezpečnostnú politiku Kupujúceho

1. Predávajúci sa pri realizácii zmluvnej činnosti vyplývajúcej z hlavnej zmluvy zaväzuje dodržiavať platnú bezpečnostnú politiku Kupujúceho, t. j. platnú a účinnú riadiacu dokumentáciu Kupujúceho v oblasti kybernetickej bezpečnosti, s ktorou ho Kupujúci neodkladne oboznámi.
2. Predávajúci podpisom tejto zmluvy vyjadruje súhlas s bezpečnostnou politikou Kupujúceho.
3. Predávajúci je povinný a zaväzuje sa chrániť všetky informácie, ktoré mu Kupujúci v súvislosti s plnením zmluvy poskytol.

## Čl. V. Špecifikácia a rozsah bezpečnostných opatrení

Predávajúci prijíma vo vlastnej spoločnosti bezpečnostné opatrenia minimálne v nasledovných oblastiach:

1. Správa zraniteľností a kybernetických hrozieb (§ 20 ods. 2 písm. b) ZoKB).

Cieľom opatrenia je odhaliť zraniteľnosti informačných systémov a zariadení skôr než bude zneužitá a prerastie do bezpečnostného incidentu.

1. Riadenie udalostí a kybernických bezpečnostných incidentov (§ 20 ods. 2 písm. d) ZoKB).

Cieľom opatrenia je detegovať a riešiť kybernetické bezpečnostné incidenty, ktoré môžu mať negatívny dopad na výkon činnosti pre Kupujúceho.

1. Správa identít a prístupov (§ 20 ods. 2 písm. j) ZoKB).

Cieľom opatrenia je jednoznačná identifikácia prístupu osôb k sieti a informačným systémom.

1. Bezpečnosť pri prevádzke sietí a informačných systémov (§ 20 ods. 2 písm. k) ZoKB).

Cieľom opatrenia je zabrániť útočníkovi prístupu k jednotlivým sieťam a informačným systémom ako aj pohybu medzi nimi.

1. Ochranu proti škodlivému kódu a nežiaducemu obsahu (§ 20 ods. 2 písm. l) ZoKB).

Cieľom opatrenia je ochrana pred následkami zneužitia škodlivého kódu útočníkom.

1. Monitorovanie, zaznamenávanie a hlásenie udalostí (§ 20 ods. 2 písm. n) ZoKB).

Cieľom opatrenia je predchádzanie bezpečnostným incidentom a zlepšovanie bezpečnostných opatrení.

## Čl. VI. Rozsah činnosti Predávajúceho

Predávajúci bude realizovať zmluvné činnosti v rozsahu podľa:

* predmetu hlavnej zmluvy
* príloh, ktoré sú súčasťou hlavnej zmluvy

## Čl. VII. Riadenie bezpečnostných incidentov

* 1. Predávajúci a Kupujúci (ďalej aj ako „zmluvné strany“) sa zaväzujú, že upovedomia druhú zmluvnú stranu o vzniku bezpečnostného incidentu a stupňa závažnosti, alebo bezpečnostnej udalosti spojenej s predmetom tejto zmluvy bez zbytočného odkladu po tom, ako sa o takomto porušení dozvedeli. Zmluvné strany sú povinné oznámiť vznik bezpečnostného incidentu zaslaním hlásenia o kybernetickom bezpečnostnom incidente (ďalej ako „KBI“) na e-mailovú adresu:

1. Kupujúci: incident@unlp.sk
2. Predávajúci: .............................................
   1. Hlásenie musí obsahovať minimálne:
3. Informácie o tom, kto hlási KBI
4. Informácie o KBI v rozsahu potrebnom na jeho riadnu identifikáciu
5. Informácie o službe zasiahnutej KBI
   1. Zmluvné strany sa zaväzujú riešiť KBI odozvou alebo inou reakciou na incident, ohraničením incidentu a jeho dopadov, nápravou následkov incidentu, asistenciou pri riešení incidentu na mieste, reakciou na incident a podporou reakcií na incident (ďalej len „reaktívne opatrenie").
   2. Pri riešení KBI sú zmluvné strany povinné na žiadosť druhej zmluvnej strany spolupracovať s Národným bezpečnostným úradom a Ministerstvom zdravotníctva Slovenskej republiky a na tento účel im poskytnúť potrebnú súčinnosť a všetky informácie získané z vlastnej činnosti podľa tejto zmluvy alebo inak, ktoré by mohli byť dôležité pre riešenie incidentu.
   3. Predávajúci sa zaväzuje v čase incidentu zabezpečiť dôkaz alebo dôkazný prostriedok (digitálnu stopu) tak, aby mohol byť použitý v trestnom konaní a poskytnúť ho Kupujúcemu.
   4. Predávajúci sa zaväzuje oznámiť Kupujúcemu skutočnosť, že v súvislosti s KBI mohlo dôjsť k spáchaniu trestného činu.
   5. Predávajúci sa zaväzuje bezodkladne oznámiť a preukázať Kupujúcemu vykonanie reaktívneho opatrenia a jeho výsledok.
   6. Po vyriešení KBI je Predávajúci na výzvu Kupujúceho v určenej lehote povinný predložiť Kupujúcemu návrh opatrení na zabránenie ďalšieho pokračovania, šírenia a opakovaného výskytu bezpečnostného incidentu (ďalej len „ochranné opatrenia") na schválenie.
   7. Ak Predávajúci nenavrhne ochranné opatrenie v určenej lehote, alebo ak je navrhované ochranné opatrenie zjavne neúspešné, je Predávajúci povinný spolupracovať s Kupujúcim na jeho návrhu.
   8. Po schválení ochranného opatrenia Kupujúcim je Predávajúci povinný ochranné opatrenie bez zbytočného odkladu vykonať. Po vykonaní ochranného opatrenia Predávajúcim, je Predávajúci povinný preveriť jeho účinnosť.

## Čl. VIII. Spolupráca zmluvných strán

* 1. Zmluvné strany sú povinné informovať sa navzájom o všetkých skutočnostiach, dôležitých pre plnenie tejto zmluvy.
  2. Kupujúci je povinný z legislatívnych a technologických dôvodov akceptovať vývoj systému/zariadenia. Inštaláciu aktuálneho upgradu systému môže odmietnuť iba zo závažných dôvodov, na nevyhnutnú dobu a len po vzájomnej dohode s Predávajúcim.
  3. Kupujúci sa zaväzuje prijímať priebežne také opatrenia, aby bol systém/zariadenie prevádzkované v prostredí odpovedajúcom definovaným systémovým požiadavkám.
  4. Zmluvné strany sú povinné vytvoriť a udržiavať zoznam osôb, pristupujúcich na základe plnenia tejto zmluvy k systému/zariadeniu s administrátorskými právami.
  5. V prípade, ak Predávajúci využíva pre výkon činností definovaných touto zmluvou aj subdodávateľov, zodpovedá za ochranu informácií, kvalitu, bezpečnosť a včasnosť služieb rovnako, ako keby danú činnosť realizoval sám.
  6. Predávajúci je povinný oboznámiť subdodávateľov o požiadavkách na informačnú bezpečnosť a bezpečnostných pravidlách, ktorú sú povinní dodržiavať pri výkone danej činnosti.
  7. Predávajúci poučí svojich zamestnancov a zamestnancov subdodávateľov a všetky osoby, ktoré v rámci poskytovania služieb v zmysle tejto zmluvy majú prístup k informáciám Kupujúceho, a to najmä s dôrazom na povinnosť mlčanlivosti a sankciami za porušenie tejto mlčanlivosti. Každá osoba Predávajúceho, zúčastnená na predmete plnenia, vlastnoručne podpisuje vyjadrenie o zachovaní mlčanlivosti podľa par. 12 ods. 1 ZoKB. Predávajúci sa zaväzuje zabezpečiť a odovzdať Kupujúcemu tieto písomné vyjadrenia o zachovávaní mlčanlivosti.
  8. Predávajúci bude poskytovať svoje služby osobne alebo vzdialeným pripojením. Pre prípad potreby poskytovať služby osobne (fyzicky v prostredí Kupujúceho) je Predávajúci povinný o plánovanej návšteve vopred oboznámiť Kupujúceho. Zhotoviteľ sa nesmie pohybovať v chránených a prísne chránených zónach Kupujúceho bez prítomnosti zodpovednej osoby Kupujúceho.

Pre vzdialený prístup do prostredia Kupujúceho musí mať zamestnanec Predávajúceho vygenerovaný VPN prístup s jednoznačnou identifikáciou Predávajúceho. Zriadenie vzdialeného prístupu (VPN) zabezpečuje odbor informačných a komunikačných technológií Kupujúceho (e-mail: [informatika@unlp.sk](mailto:informatika@unlp.sk)).

V prípade zmeny v zozname zamestnancov Predávajúceho, je Predávajúci povinný každú zmenu v personálnom obsadení oznámiť Kupujúcemu e-mailom na adresu: [mkb@unlp.sk](mailto:mkb@unlp.sk) v lehote do dvoch pracovných dní odo dňa účinnosti personálnej zmeny.

Zoznam zamestnancov Predávajúceho, ktorí budú poskytovať služby Kupujúcemu:

|  |  |  |  |  |
| --- | --- | --- | --- | --- |
| **Meno a priezvisko** | **Pracovná pozícia/rola** | **E-mail** | **Tel. kontakt** | **Forma prístupu (osobne/vzdialene)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

## Čl. IX. Auditné činnosti u Predávajúceho

* 1. Kupujúci si vyhradzuje právo realizovať u Predávajúceho auditné činnosti za účelom priebežnej kontroly bezpečnostných  požiadaviek Kupujúceho súvisiacich s predmetom plnenia tejto zmluvy.
  2. Kupujúci je oprávnený vykonať u Predávajúceho auditné činnosti, zamerané na overenie plnenia povinností Predávajúceho podľa tejto zmluvy a efektívnosti ich plnenia, najmä na overenie technického, technologického a personálneho vybavenia Predávajúceho na plnenie úloh na úseku kybernetickej bezpečnosti, ako aj nastavenie procesov, pracovných rolí a technológií v organizačnej, personálnej a technickej oblasti u Predávajúceho pre plnenie cieľov tejto zmluvy.
  3. Rozsah auditných činností musí byť adekvátny rozsahu služieb poskytovaných touto zmluvou a nesmie zasahovať do práv a zmluvných záväzkov Predávajúceho.
  4. Kupujúci môže uvedené auditné činnosti u Predávajúceho realizovať sám alebo prostredníctvom tretej osoby ktorá musí byť kompetentná a mať oprávnenie pre výkon auditných činností.
  5. Kupujúci sa zaväzuje oznámiť Predávajúcemu najmenej 30 (tridsať) pracovných dní vopred svoj zámer realizovať u Predávajúceho auditné činnosti.
  6. Kupujúci sa zaväzuje zachovávať mlčanlivosť o okolnostiach, o ktorých sa dozvie pri výkone auditných činností, a ktoré nie sú verejne známe.

## Čl. X. Podmienky a spôsob ukončenia zmluvy

* 1. Zmluvné strany môžu túto bezpečnostnú zmluvu ukončiť vždy písomnou dohodou zmluvných strán; Bezpečnostná zmluva zaniká dňom dohodnutým v písomnom vyhotovení dohody o ukončení tejto bezpečnostnej zmluvy, nikdy nie pred uplynutím účinnosti hlavnej zmluvy s Kupujúcim. V prípade, ak zmluvné strany dohodnú deň ukončenia bezpečnostnej zmluvy pred dňom uplynutia účinnosti hlavnej zmluvy, táto bezpečnostná zmluva zaniká súčasne so zánikom účinnosti hlavnej zmluvy.
  2. Kupujúci je oprávnený písomne odstúpiť od tejto bezpečnostnej zmluvy v prípade, ak Predávajúci porušuje svoje povinnosti vyplývajúce z tejto Zmluvy:

1. Predávajúci neodôvodnene odmietne výkon auditnej činnosti Kupujúcim,
2. Predávajúci postúpi svoje práva a povinnosti na ďalšieho Predávajúceho v rozpore s touto zmluvou,
3. na majetok Predávajúceho je vyhlásený konkurz, exekúcia, Predávajúci vstúpil do likvidácie, preruší, alebo iným spôsobom ukončí svoju podnikateľskú činnosť,
4. Predávajúci, alebo osoba oprávnená konať v jeho mene je právoplatne odsúdená za trestný čin spáchaný v súvislosti s výkonom jeho činnosti, alebo s podnikaním,
5. Predávajúci stratí predpoklady na plnenie tejto zmluvy.
6. Výpovedná lehota je jeden mesiac a začína plynúť prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.
7. Predávajúci je povinný po ukončení hlavnej zmluvy vrátiť, previesť alebo rozhodnutím Kupujúceho zničiť všetky informácie, ku ktorým mal ako tretia strana počas trvania zmluvného vzťahu prístup.
8. Predávajúci je povinný po ukončení zmluvy udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na Kupujúceho; tento záväzok Predávajúceho ostáva v platnosti aj po ukončení zmluvy po dobu 5 rokov.

## Čl. XI. Sankcie, zmluvné pokuty a náhrada škody

* 1. V prípade, ak Predávajúci poruší svoje povinnosti v zmysle tejto zmluvy voči Kupujúcemu, a to najmä povinnosť:

1. dodržiavať bezpečnostné politiky Kupujúceho,
2. prijímať a dodržiavať bezpečnostné opatrenia minimálne v rozsahu špecifikovanom v Článku V. tejto zmluvy,
3. umožniť Kupujúcemu vykonať audit bezpečnostných opatrení prijatých Predávajúcim, a to najmä za účelom zistenia súladu/nesúladu prijatých bezpečnostných opatrení Predávajúcim s bezpečnostnou politikou Kupujúceho,
4. oznámiť Kupujúcemu každú zmenu v personálnom obsadení (personálne zmeny v zozname pracovných rolí), a to v lehote do dvoch pracovných dní od účinnosti personálnej zmeny,
5. zabezpečiť a odovzdať Kupujúcemu písomné vyjadrenie o zachovávaní mlčanlivosti každej osoby zúčastnenej na predmete plnenia,

vzniká Kupujúcemu nárok na zaplatenie zmluvnej pokuty vo výške 10.000,- EUR (slovom: desať tisíc eur).

* 1. Kupujúci je oprávnený uplatniť si zmluvné pokuty a náhradu škody kedykoľvek v priebehu plnenia predmetu zmluvy, ako aj po zániku zmluvy v prípade, ak porušenie zmluvných podmienok stanovených touto zmluvou zistí po zániku zmluvného vzťahu vyplývajúceho zo zmluvy.
  2. V prípade, ak Predávajúci poruší svoje povinnosti podľa čl. X. bod 5. tejto zmluvy, vzniká Kupujúcemu nárok na zaplatenie zmluvnej pokuty vo výške 50.000,- EUR (slovom: päťdesiattisíc eur).
  3. Uplatnením ktorejkoľvek zmluvnej pokuty alebo zmluvných pokút v zmysle tohto článku nie je dotknutý nárok Kupujúceho na náhradu vzniknutej škody v celom rozsahu a právo na uplatnenie ďalšej zmluvnej pokuty podľa tejto zmluvy. Kupujúci môže uplatňovať náhradu škody a zmluvnej pokuty kumulatívne, Kupujúci má nárok na zaplatenie zmluvnej pokuty a súčasne náhrady škody v plnom rozsahu. Kupujúci je oprávnený jednostranne započítať voči Predávajúcemu svoje pohľadávky vzniknuté z titulu zmluvnej pokuty a/alebo náhrady škody uplatnenej podľa tejto zmluvy.